** **

**Postupak prijave za godišnje volontersko priznanje**

**Hrvatskog Crvenog križa**

U skladu s člankom 19. Pravilnika o volontiranju u Hrvatskom Crvenom križu, Hrvatski Crveni križ dodjeljuje priznanje za dugotrajno volontiranje.

**KATEGORIJE U KOJIMA SE DODJELJUJE PRIZNANJE:**

1. VOLONTER/KA GODINE
2. VOLONTERSKI TIM GODINE

**OPĆI UVJETI PRIJAVE**

* Priznanje «VOLONTER/KA GODINE» dodjeljuje se volonteru/ki pojedincu koji/a je aktivno sudjelovao/la u provedbi programa Crvenog križa najmanje godinu dana.
* Priznanje «VOLONTERSKI TIM GODINE» dodjeljuje se grupi volontera/ki okupljenih u klubovima mladih ili drugim oblicima zajedničkog djelovanja pri Organizatoru volontiranja koji/e su aktivno sudjelovali u provedbi programa najmanje godinu dana.

Volonterski tim čini grupa do 25 volontera/ki.

* Svaki Organizator volontiranja može predložiti jednog kandidata/kinju, jedan volonterski tim za godišnje priznanje.
* Predlaganje kandidata/kinje i volonterskog tima vrši se na obrascu koji se nalazi na službenim web stranicama Hrvatskog Crvenog križa, a dostavlja se Službi za rad s mladima i volonterima do datuma utvrđenog na obrascu.
* Za dodjelu priznanja ne postoji dobno ograničenje.
* Za priznanje se može predlagati isti kandidat/kinja više puta neovisno o tome je li već dobio priznanje u prethodnim godinama. Za dodjelu priznanja ne postoji dobno ograničenje.

**TRAJANJE NATJEČAJA**

* Rok za podnošenje prijave za priznanje Hrvatskog Crvenog križa počinje **od dana 9. ožujka 2018. i traje do 31. ožujka 2018. godine.**
* Prijave pristigle nakon roka neće se razmatrati.

**DOKUMENTACIJA POTREBNA ZA PRIJAVU VOLONTERA/KE I VOLONTERSKOG TIMA**

* Obrasci za prijavu kandidata/kinje i tima.
* Pisana suglasnost kandidata/kinje i tima, s kandidaturom za priznanje Hrvatskog Crvenog križa.
* Životopis ali samo u slučaju prijave kandidata/kinje za volontera/ku godine. *(Životopise kandidata/kinja nije potrebno dostaviti ukoliko se prijavljuje volonterski tim).*
* Drugi materijali koji potvrđuju volonterske aktivnosti kandidata/kinje i tima (novinski članci, fotografije…).
* Potvrda o volontiranju organizatora volontiranja ili preslika volonterske/ih knjižice/a.
* Nepotpune prijave neće se razmatrati.

**NAČIN PRIJAVE**

* Obrasci za predlaganje kandidata/kinje i tima nalaze se na službenim web stranicama Hrvatskog Crvenog križa, a dostavljaju se Službi za rad s mladima i volonterima.
* Prijave kandidata/kinje i tima moraju sadržavati svu navedenu potrebnu dokumentaciju.
* Prijave ispunjene na računalu je potrebno podnijeti u elektronskom obliku.
* Prijave ispunjene rukom se neće razmatrati.

**ROK I MJESTO PODNOŠENJA PRIJAVE**

* Obrasci za predlaganje kandidata/kinje i tima nalaze se na službenim web stranicama Hrvatskog Crvenog križa, a dostavljaju se Službi za rad s mladima i volonterima **do 31. ožujka 2018. godine u elektronskom obliku.**
* Obrasci za predlaganje kandidata/kinje i tima te popratna dokumentacija dostavljaju se na e-mail: ivana.zadrazil@hck.hr . U predmetu maila je potrebno istaknuti **„Za priznanje VOLONTERA/KE GODINE“** ili **„Za priznanje VOLONTERSKI TIM GODINE*“***.

**ODABIR KANDIDATA/KINJE I TIMA**

* Pristigle prijave razmotrit će Povjerenstvo za razvoj volonterstva HCK sukladno zadanim uvjetima.
* Glavni odbor donijet će i konačnu odluku o dodjeli priznanja u roku od 30 dana od završetka natječaja.

**OBJAVA O ODABIRU POBJEDNIKA I DODJELI PRIZNANJA**

* Imena odabranog kandidata/kinje i tima bit će objavljena na službenim stranicama Hrvatskog Crvenog križa, a priznanja će se uručiti na prigodnoj svečanosti.

Za sva dodatna pitanja možete se obratiti Ivani Zadražil Vorberger (ivana.zadrazil@hck.hr, 091 6029 102).